PROGRAMA DE MOBILITAT ERASMUS+ ESTUDISPRIMERA CONVOCATÒRIA CURS 2016/2017 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3485)
  + [Valencià](/va/acuerdo/3485)






Selector de idioma

Leer

* [Español](/es/acuerdo/3485)
* [Valencià](/va/acuerdo/3485)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA DE MOBILITAT ERASMUS+ ESTUDISPRIMERA CONVOCATÒRIA CURS 2016/2017[Butlletí Oficial Universitat d'Alacant](/ca/Publicacion)
==================================================================================================================================

Secretaria General

Butlletí Oficial Universitat d'Alacant





PROGRAMA DE MOBILITAT ERASMUS+ ESTUDISPRIMERA CONVOCATÒRIA CURS 2016/2017

Data d'aprovació
:   25/11/2015

Data de publicació
:   01/12/2015

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3485.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3485)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3485)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA DE MOBILITAT ERASMUS+ ESTUDISPRIMERA CONVOCATÒRIA CURS 2016/2017&url=https://www.boua.ua.es/va/acuerdo/3485)

**Títol:** PROGRAMA DE MOBILITAT ERASMUS+ ESTUDISPRIMERA CONVOCATÒRIA CURS 2016/2017

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimecres, 25 de novembre de 2015

PROGRAMA DE MOBILITAT ERASMUS+ ESTUDIS

PRIMERA CONVOCATÒRIA CURS 2016/2017

BASES DE LA CONVOCATÒRIA

A través d'aquest programa, l'alumnat de la Universitat d'Alacant pot cursar una part dels seus estudis en universitats europees amb les quals la UA ha subscrit acords d'intercanvi d'estudiants. Aquest intercanvi es farà amb l'objectiu de reconeixement acadèmic i d'aprofitament, com també d'adequació al seu perfil curricular.

La mobilitat Erasmus+ es concedirà exclusivament per a cursar estudis de grau o de postgrau a temps complet, incloent-hi la preparació d'una tesi (llevat de les activitats d'investigació que no formen part específicament d'un programa d'estudis).

Tot allò que les bases d'aquesta convocatòria no regulen es regirà per las disposicions europees per al Programa Erasmus+ 2016/2017 i la Normativa general de mobilitat de la Universitat d'Alacant.

1. Requisits

1.1. Matrícula: estar matriculat o matriculada degudament en la UA en un programa d'estudis que permeten obtenir un títol reconegut oficialment de grau, màster oficial o doctorat, tant en el moment de la inscripció en el programa de mobilitat com durant l'intercanvi. Els programes d'estudi esmentats han de tenir docència durant el curs 2015/2016.

1.2. Crèdits: tenir superat en el moment d’inscriure’s en el programa un mínim de 60 crèdits en l'ensenyament de grau des del qual sol·licita l'intercanvi (crèdits superats fins a la convocatòria C4 del curs 2014/2015 inclusivament), llevat dels i les estudiants del grau en Traducció i Interpretació, els quals hauran de tenir superats 48 crèdits a data 01/07/2016.

1.3. Idiomes: tenir el nivell d'idiomes mínim, establit per la Universitat d'Alacant per a poder sol·licitar la participació en el Programa Erasmus+. Aquest nivell es correspon amb el B1 (segons el

[Marc Comú Europeu de Referència per a les Llengües](http://cvc.cervantes.es/obref/marco/)

S'exigirà un nivell superior quan es tinga coneixement que la universitat de destinació ho disposa així.

Cada estudiant haurà de justificar el requisit lingüístic de la Universitat d'Alacant presentant un document oficial que acredite el nivell mínim d'idioma requerit. Els documents que es valoraran són exclusivament que conté la Normativa de la Universitat d'Alacant per a l'acreditació interna de competències lingüístiques en valencià i llengües estrangeres, publicada en el BOUA el 27 de març del 2015.

<http://www.boua.ua.es/pdf.asp?pdf=punto_6_1_normativa_competencias_linguisticas_valenciano_lenguas_extranjeras.pdf>

Només podran ser considerats els documents obtinguts o computats fins la data en què concloga el termini de presentació de sol·licituds.

1.4. Altres requisits:

- No haver obtingut plaça definitiva en el programa de Mobilitat No Europea per al mateix semestre sol·licitat.

- No haver gaudit de beca Erasmus d'estudis o pràctiques (LLP-Erasmus, Erasmus Mundus o Erasmus+) per un període anual o dos quadrimestres en el mateix nivell d'estudis (grau, màster, doctorat). Els qui s’hagen beneficiat de beca Erasmus anteriorment no podran repetir la institució de destinació i solament podran optar a places semestrals.

- No haver incomplit la normativa de qualsevol programa gestionat per la Unitat de Mobilitat.

- Els o les estudiants que sol·liciten posteriorment participar en altres programes d'intercanvi per al mateix semestre del curs 2016/17 i obtinguen una plaça definitiva en aquesta convocatòria seran donats de baixa automàticament en la resta de programes sol·licitats per a aquest semestre.

2. Mobilitat al país d'origen

L'alumnat d'un país participant que residisca temporalment a Espanya a l'efecte d'estudis en la Universitat d'Alacant es considerarà elegible per a dur a terme una mobilitat Erasmus+ al seu país d'origen, encara que se li concedirà el menor grau de prioritat possible en l'avaluació de sol·licituds.

3. Durada i places oferides

3.1. El període de mobilitat Erasmus+ estarà comprès entre un mínim de tres mesos i un màxim de dotze.

3.2. Les places d'intercanvi es concediran per a estudiar en una de les universitats europees durant el curs acadèmic 2016/2017. El període i dates d'intercanvi dependran del calendari acadèmic de la universitat de destinació.

3.3. Les institucions de destinació i el nombre de places que s'ofereixen es poden consultar en l’adreça web que apareix a continuació, agrupades per estudis, països, universitats de destinació i àrea d'estudi:

<http://cvnet.cpd.ua.es/convenios_movilidadNET/Oferta?prg=1>

4. Dotació

4.1. L'ajuda econòmica que es rep està constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), que pertany al Ministeri d'Educació, Cultura i Esport, i de fons propis de la Universitat d'Alacant. La quantia total depèn de la consignació pressupostària d'aquests organismes.

La dotació màxima que correspon a la Universitat d'Alacant per a aquesta convocatòria és de 500.000 € i està consignada en les aplicacions del concepte 480 del Centre de Despesa del Servei de Relacions Internacionals 011245. Aquesta dotació es podrà incrementar en cas de concórrer alguna de les circumstàncies que preveu l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria. El pagament d'aquesta dotació està supeditat a la disponibilitat de liquiditat de la UA.

La subvenció assignada a cada estudiant s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

4.2. D'altra banda, la Universitat d'Alacant promou anualment acords amb diferents ajuntaments per a dotar l'alumnat Erasmus+ d'ajudes addicionals. També hi ha l'ajuda econòmica addicional aportada per la General itat Valenciana . Aquestes ajudes es concedeixen a partir dels criteris que estableixen aquests organismes (expedient acadèmic, empadronament a la Comunitat Valenciana , empadronament al municipi, etc.). No obstant això, la concreció d'aquests acords i convocatòries es duran a terme en el curs acadèmic 2016/2017, i dependran de la consignació pressupostària d'aquests organismes i el seu pagament estarà supeditat a la disponibilitat de liquiditat d’aquests.

4.3. Els o les estudiants que vulguen accedir a aquestes possibles ajudes complementàries hauran de respondre afirmativament a la pregunta referida a aquest punt que trobaran en el formulari d'inscripció.

5. Termini, procediment i documents de sol·licitud

5.1. El termini de presentació de sol·licituds és del 2 al 22 de desembre de 2015 fins a les 12.00 hores del migdia.

5.2. El procediment de sol·licitud consta d’aquests passos:

5.2.1. Formalització del formulari de sol·licitud a través del UACloud Campus Virtual à Altres serveis. La sol·licitud està disponible en la carpeta Secretaria Virtual, apartat Mobilitat, subapartat Erasmus. Una vegada s'haja omplit el formulari, cal fer clic en el botó accepta i s'obté un número de registre que s'ha de conservar.

S'hauran d'indicar per ordre de preferència les destinacions a les quals s’opta. Es podran sol·licitar fins a un màxim de 10 destinacions, tenint en compte que el període d'estudis sol·licitat és només una preferència i es podrà modificar per exigència de la universitat de destinació. Per tant, es prioritzarà la destinació sobre el període, el qual podrà ser modificat.

Amb la finalitat de tenir més opcions, es recomana seleccionar destinacions de tres o més països diferents i evitar en la mesura que siga possible concentrar-se en un únic país. Així mateix, és recomanable informar-se prèviament sobre les condicions de la docència en les destinacions sol·licitades (idioma de docència, programes d'estudis, possible reconeixement acadèmic, etc.) en les pàgines web de cada universitat.

Les universitats de destinació seleccionades, el seu ordre de prioritat i el període escollit no seran motiu d’al·legació ni podran ser modificats per l’alumnat durant el procés de selecció i adjudicació de places.

5.2.2. Presentació de la documentació acreditativa de coneixement d'idiomes. La Unitat de Mobilitat consultarà la formació lingüística acreditada en la Universitat d'Alacant de l'alumnat que sol·licite la participació en qualsevol programa de mobilitat per a comprovar si compleix els requisits exigits per les universitats de destinació seleccionades.

L'alumnat interessat en programes de mobilitat haurà de comprovar els assoliments obtinguts en matèria lingüística que apareixen en UACloud Campus Virtual à Altres serveis i, si escau, sol·licitar l'acreditació dels coneixements que no estiguen recollits en el seu perfil lingüístic seguint el procediment establit pel Servei de Llengües i Cultura (Pla d'Acreditació i Capacitació Docent en Llengües).

<http://slc.ua.es/va/llengues/secretaria/pla-d-acreditacio-i-capacitacio-docent-en-llengues.html>

5.2.3. Presentació d'una proposta d'estudis de la primera plaça sol·licitada. Es presentarà a través del formulari establit en:

<https://cvnet.cpd.ua.es/cuestionariosNet/preguntas.aspx?idcuestionario=7172&idioma=ca>

5.2.4. L'alumnat de l'Escola Politècnica Superior ha d'aportar la següent documentació addicional sol·licitada pel Coordinador del Centre: mèrits relacionats amb mobilitat internacional no ponderats en altres camps, com ara haver participat en un taller internacional, o haver fet pràctiques a l'estranger o qüestions similars. Ha de ser presentada a l’Oficina de Mobilitat de la EPS

([vyoblybmm@pes.rm.tu](mailto:pedszxgfm@qfc.ts.bm)).

5.2.5. L’alumnat de la Facultat de Dret que acredite els punts d’ARA o d’assignatures en anglès hauran de presentar una sol·licitud genèrica a l’Oficina de Mobilitat de la Facultat de Dret acreditant aquests mèrits

([qeodcfp.gaizjztai@gj.rv](mailto:hgjvkuz.xogeeslln@ou.tx)).

6. Selecció

6.1. La selecció es resoldrà d'acord amb la valoració dels mèrits acreditats per cada estudiant atenent al barem que es detalla en l’annex A

<http://sri.ua.es/va/movilidad/documentos/Erasmus/16-17/annex-a.pdf>

Aquest comprendrà tres apartats i la puntuació total resultarà de la suma de sumar-los: a+b+c:

a) Expedient acadèmic en el grau des del qual se sol·licita l'intercanvi. Per a l'alumnat del grau en Traducció i Interpretació sense crèdits superats es tindrà en compte la qualificació definitiva (sobre 10) de les proves d'accés a la universitat (fase general ).

b) Coneixement de l'idioma

c) Puntuació del centre

6.2. Atenent al principi de transparència recollit en l'article 3 apartat 5 de la Llei 30/1992, de 26 de novembre, de règim jurídic de les administracions públiques i del procediment administratiu comú, la Unitat de Mobilitat farà públic en la intranet de la Universitat d'Alacant el desglossament del barem pel qual s'assignen les places a cada aspirant (nota mitjana o qualificació definitiva de la fase general de les proves d'accés a la universitat, crèdits superats, puntuació d’idiomes, i puntuació del centre).

6.3. Tindrà prioritat qui no haja fet mai una estada Erasmus+. Les places es distribuiran per ordre de puntuació total i no se n’adjudicaran més que les oferides:

Prioritat 1: estudiants que no hagen sigut Erasmus anteriorment i que tinguen com a mínim 60 crèdits superats en el grau des del qual sol·liciten les places.

Prioritat 2: estudiants del grau en Traducció i Interpretació que no hagen sigut Erasmus anteriorment i que tinguen menys de 60 crèdits superats.

Prioritat 3: estudiants que ja hagen sigut Erasmus en cursos anteriors.

En cas d'estudiants que obtinguen la mateixa puntuació, tindrà prioritat qui tinga un nombre més elevat de crèdits superats.

6.4. En el moment de publicar la resolució provisional s'establirà un termini per a presentar renúncies, que no penalitzaran (veure punt 7). Les renúncies presentades en el termini esmentat donaran lloc a la corresponent reassignació de places, seguint l'ordre de baremació. El resultat d'aquesta reassignació es publicarà en la resolució definitiva. Amb posterioritat a la resolució definitiva no es reassignaran més places.

6.5. Amb posterioritat a la resolució definitiva, als qui no hagen obtingut plaça se'ls oferiran les destinacions que hagen quedat vacants de la manera en què es detalla a continuació. Seran convocats per la Unitat de Mobilitat segons el centre al qual pertanyen. Per ordre de nota mitjana (punt ‘a’ del barem) se'ls oferiran les places vacants en els seus estudis i en aquest moment triaran la destinació. La Unitat de Mobilitat comprovarà que compleixen el requisit d'idioma de la universitat de destinació i, en el mateix moment, firmaran un document d'acceptació de la plaça.

Una vegada conclòs aquest procés, la Unitat de Mobilitat publicarà en la seua pàgina web aquestes noves assignacions i la llista d'estudiants sense plaça definitiva bé per no haver comparegut a la reassignació o bé per haver desistit en el dret de triar destinació.

7. Renúncia i penalització

7.1. La renúncia s'ha de notificar per escrit a la Unitat de Mobilitat a través de l'e-administració o de qualsevol registre de la Universitat d'Alacant.

7.2. Les renúncies únicament seran ateses i no penalitzaran mentre siguen presentades en el termini establit en la resolució provisional.

7.3. Si les renúncies són presentades fora d'aquest termini, l'estudiant tindrà penalització en tots els programes d'intercanvi que gestiona la Unitat de Mobilitat. La penalització consistirà a perdre la preferència durant el present curs acadèmic i els dos següents, ja que es donarà prioritat a la resta d'estudiants.

7.4. En cas d'haver obtingut plaça i no incorporar-se a l'intercanvi sense haver presentat renúncia abans que comence el curs, la participació serà cancel·lada d'ofici. A més, se’l penalitzarà amb l'exclusió en qualsevol de les convocatòries de mobilitat que gestiona la Unitat de Mobilitat durant el present curs acadèmic i els dos següents.

8. Requisits lingüístics de la universitat de destinació

Normalment les universitats de destinació tenen un requisit lingüístic per a l'acceptació d'estudiants d'intercanvi. Cada estudiant se n’haurà d'informar i serà la responsabilitat seua conèixer quins són els requisits lingüístics de les institucions que seleccione. La informació específica de cada universitat d'acollida es pot trobar en la seua pàgina web, en l'apartat d'intercanvis internacionals. Les dades de contacte i els enllaços a les universitats sòcies es poden trobar en aquesta adreça:

<http://cvnet.cpd.ua.es/convenios_movilidadNET/Acuerdo?prg=1>

De manera general , l'alumnat seleccionat en universitats que requerisquen un certificat lingüístic concret hauran de remetre’l a la institució de destinació.

Per a fer-ho, han d'estar en possessió d'aquesta documentació abans de concloure el termini establit per cada institució per a la sol·licitud d'inscripció com a alumnat d'intercanvi (consulteu el termini en la web de la universitat de destinació). Aquest termini pot variar segons la universitat i el semestre. En cas contrari, la universitat de destinació podrà rebutjar-ne la sol·licitud i, per tant, no podran fer l'intercanvi.

9. Acceptació per part de la universitat de destinació

El Programa Erasmus+ es basa en acords bilaterals signats entre la Universitat d'Alacant i diferents institucions d’educació superior europees. Això implica l'acceptació de la mobilitat per les dues institucions.

Una vegada que la Universitat d'Alacant haja assignat les places, l'alumnat ha de fer els tràmits de sol·licitud d'inscripció en la institució de destinació (application procedure) perquè l’accepte aquesta institució, la qual el podrà rebutjar per diferents raons basades en l'acord bilateral, entre les quals hi ha:

- Que no hi haja un flux equilibrat entre el nombre d'estudiants rebut i enviat.

- Que no complisca els terminis per a inscriure's en la universitat de destinació.

- Que no complisca el requisit mínim de coneixement d'idioma de la universitat de destinació (consulteu punt 8).

- Que no complisca el requisit acadèmic exigit per la universitat de destinació.

- Etc.

Per tot això, l'assignació de places que fa la UA no serà efectiva fins que no l’haja acceptada la institució de destinació.

10. Reconeixement acadèmic i aprofitament

10.1. Matrícula. En el curs acadèmic de l'intercanvi s'ha d'estar matriculat o matriculada, com a mínim en segon curs de la mateixa titulació que en el moment de la inscripció en el programa. A més, la matrícula ha de contenir un mínim de 24 crèdits en l'estada anual i de 12 crèdits en l'estada semestral que, al seu torn, han de poder ser reconeguts en l'intercanvi; és a dir, han de formar part de l'Acord d'aprenentatge.

En cap cas entraran a formar part dels mínims als quals es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent. És a dir, els crèdits mínims que cal realitzar durant l'intercanvi han de formar part del currículum obligatori per a completar els seus estudis.

10.2. Acord d'aprenentatge. Es rebrà ple reconeixement acadèmic dels estudis superats en el centre d'acollida (sempre que estiguen recollits en l'Acord d'aprenentatge) com a part plenament reconeguda de la seua titulació en la UA.

Per a fer-ho, cada estudiant haurà de subscriure un Acord d'aprenentatge abans que comence el període de mobilitat. Subscriuran l'Acord d'aprenentatge la institució d'origen, la institució d'acollida i cada estudiant, i tindrà caràcter oficial de contracte vinculant per als qui el signen.

La càrrega lectiva en la institució de destinació haurà de ser com a mínim de 12 crèdits per semestre, llevat que la normativa de la universitat de destinació indique un nombre més elevat.

10.3. Modificació de l'Acord d'aprenentatge. Qualsevol revisió de l'Acord d’aprenentatge que es considere necessària a l'arribada a la institució d'acollida s’haurà de concretar i formalitzar en el termini d'un mes. Qualsevol modificació posterior que excepcionalment esdevinga necessària haurà de ser acceptada formalment per les tres parts i aplicar-se immediatament.

10.4. El reconeixement de la mobilitat realitzada en la institució d'acollida únicament podrà ser denegat si no s'ha aconseguit el nivell acadèmic requerit per la institució d'acollida o bé si s’incompleixen les condicions relatives al reconeixement acordades per les institucions participants.

Així mateix, a qui es negue a complir les exigències del seu programa d'estudis a l'estranger se li podrà exigir el reemborsament, total o parcial, de la beca individual.

10.5. Aprofitament. Cada estudiant ha d'aprovar en la universitat de destinació com a mínim una part dels seus estudis, i reconèixer-los en la Universitat d'Alacant per almenys la meitat dels crèdits mínims de matrícula; és a dir, 6 crèdits per semestre. En cas contrari, se li podrà reclamar la devolució de la beca.

11. Taxes acadèmiques

11.1. No s'haurà d'abonar cap taxa universitària (en concepte de matrícula, inscripció, exàmens, accés a instal·lacions de laboratoris i biblioteques, etc.) en la institució d'acollida durant el període en el qual es produeix la mobilitat. No obstant això, és possible que es cobren petites quantitats per costos relacionats amb l’assegurança, l’afiliació a sindicats d'estudiants i l'ús de material divers com ara fotocòpies, productes de laboratori, etc. Aquestes quantitats seran equivalents a les cobrades als estudiants locals pel mateix concepte.

11.2. Cada estudiant haurà de continuar abonant les taxes acadèmiques habituals en la Universitat d'Alacant durant el seu període de mobilitat en el país europeu.

12. Modificació del període de mobilitat

12.1. Es podrà acordar una modificació del període de mobilitat existent entre les institucions d'origen i d'acollida sempre que l'acord es faça abans de la conclusió prevista inicialment de l'estada.

12.2. Els i les estudiants de la UA hauran de sol·licitar la pròrroga o reducció d'estada a la Unitat de Mobilitat fins al 21 de novembre de 2016, com a molt tard, seguint el procediment establit a aquest efecte. Els i les estudiants que ja s’hagen beneficat d'una beca Erasmus (LLP-Erasmus, Erasmus Mundus o Erasmus+) en el mateix nivell d'estudis, no podran sol·licitar pròrroga d'estada.

12.3. L'ampliació serà immediatament posterior al període d'estada previst inicialment, sense «intervals» (els períodes de vacances no es consideren «intervals»).

12.4. El període de mobilitat, incloent-hi qualsevol ampliació concedida, no s'estendrà més enllà del final del curs acadèmic en la institució de destinació, com a màxim el 30 de setembre de 2017.

12.5. Quan la institució d'acollida accepte la pròrroga condicionada a la retallada de places en futures convocatòries, la Universitat d'Alacant no acceptarà aquestes pròrrogues.

13. Obligacions de l'alumnat d'intercanvi

a) No acceptar cap altre ingrés incompatible amb la percepció de les dotacions de les ajudes.

b) Matricular-se en la Universitat d'Alacant i en la universitat d'acollida durant el període acadèmic en què es desenvolupe la seua estada, com a mínim, dels crèdits mínims exigits.

c) Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, com també presentar-se a les proves i exàmens que corresponguen a la programació acadèmica de l'estada concedida i superar almenys el cinquanta per cent dels crèdits mínims de matrícula necessaris per a l'obtenció de la mobilitat.

d) Mantenir contacte i estar localitzable tant per la Unitat de Mobilitat com pel seu coordinador o coordinadora, que es podran posar en contacte amb l'alumnat en qualsevol moment de l'intercanvi a través del correu electrònic de la Universitat d'Alacant.

e) Comunicar immediatament tant al seu coordinador o coordinadora de centre com a la Unitat de Mobilitat tot canvi de la sol·licitud inicial (renúncia, calendari, pla d'estudis, etc.).

f) Tenir uns coneixements de l'idioma suficients per a integrar-se en la universitat de destinació.

g) Lliurar en la Unitat de Mobilitat els següents documents formalitzats adequadament:

i) Contracte de subvenció

ii) Confirmació d'estada

iii) Còpia de l'Acord d'aprenentatge (abans de l'inici de la mobilitat)

iv) Còpia de l'Acord d'aprenentatge definitiu, en el cas que hi haja hagut modificacions posteriors

v) Certificat d'empadronament

vi) Còpia del certificat de notes (transcript of records)

h) Realitzar en format en línia els tests lingüístics previs a l'inici i final d'estada, el curs d'idiomes assignat com a suport lingüístic (si escau) i el qüestionari UE.

i) Responsabilitzar-se de procurar-se la cobertura d’assegurança a l'efecte de malaltia comuna, accident i repatriació.

j) Responsabilitzar-se de buscar i localitzar allotjament i dels tràmits seguits per a la inscripció en la universitat d'acollida.

k) Acceptar totes les condicions del programa.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la Universitat d'Alacant. La comissió no és responsable de l'ús que puga fer-se de la informació que s’hi difon.

Contra aquesta resolució, que esgota la via administrativa, es pot interposar recurs contenciós administratiu davant dels tribunals corresponents d'aquest ordre jurisdiccional, d'acord amb el que disposa l'art. 46.1 de la Llei 29/1998, de 13 de juliol, reguladora de la jurisdicció contenciosa administrativa, en el termini de 2 mesos, comptadors des de l'endemà de publicar-se.

El vicerector de Relacions Internacionals

Juan Llopis Taverner

Alacant, 25 de novembre de 2015





[Carretera Sant Vicent del Raspeig s/n  
03525 Sant Vicent del Raspeig - Alacant  
 Tel. 72 783 1093 - Fax 64 178 7320](https://www.google.es/maps/@28.682991,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12376&trk=tyah&trkInfo=tarId%0Q5061643573689%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)